laion/Wikipedia-Exotic huggingface dataset:
אדוארד גריי

אדוארד גריי, ויקונט גריי הראשון מפולודון (באנגלית: Edward Grey, 1st Viscount Grey of Fallodon;‏ 25 באפריל 1862 - 7 בספטמבר 1933) היה פוליטיקאי ואורניתולוג בריטי, אשר נודע בעיקר עקב כהונתו כשר החוץ של בריטניה במהלך מלחמת העולם הראשונה. גריי נבחר לבית הנבחרים הבריטי לראשונה ב-1885 מטעם המפלגה הליברלית. הוא נתמנה לשר החוץ בממשלה הליברלית החל ב-1905 ונשאר בתפקידו זה במשך 11 שנים - הכהונה הארוכה ביותר בתולדות משרד החוץ הבריטי. עוד לפני המלחמה נודע גריי כשר חוץ בעל יכולות מרשימות, ובין הישגיו נרשמו ההסכם האנגלו-רוסי, אשר הביא לסיומו של המשחק הגדול, ייצג את בריטניה במהלך המשבר המרוקאי השני וכן במשא ומתן הדיפלומטי הבינלאומי בעקבות מלחמות הבלקן ב-1913. לקראת מלחמת העולם הראשונה היה גריי מעורב במספר פרשיות אשר, בסופו של דבר, הובילו לפריצתה. כך, למשל, ניסה ללא הצלחה לגשר בין האימפריה האוסטרו-הונגרית וסרביה. מחדלו הגדול הוא אולי בכך שלא הבהיר את עמדת בריטניה לגרמניה באותה העת, כי על האחרונה לקיים ולהגן על עמדתה הנייטרלית של בלגיה. כאשר העביר המסר לבסוף, כוחות גרמנים כבר החלו להתאסף לקראת פלישה לבלגיה והקבינט הבריטי הכריז מלחמה על הגרמנים. בתחילת המלחמה הוא אמר "האורות כבים" הערה שזכה לתשומת לב בזמנו. במהלך המלחמה עצמה המשיך גריי לכהן כשר החוץ הבריטי. בנצלו את יכולתיו הדיפלומטיות ניהל גריי משא ומתן עם מספר מדינות אשר סייעו למדינות ההסכמה. כך למשל סייע בכניסתה של איטליה למלחמה וכן הבטיח לאימפריה הרוסית שטחים מאימפריה העות'מאנית. גריי איבד את משרתו כשר החוץ של בריטניה בטרם נסתיימה המלחמה בעקבות חילופי השלטון בממשלה הבריטית. הוא המשיך בקריירה הפוליטית, עתה באופוזיציה. במהלך תקופה זו קיבל על עצמו את תואר האצולה ויקונט גריי הראשון, אך שושלתו של תואר זה נסתיימה עם מותו. בשנים 1919–1920 כיהן כשגריר בריטניה בארצות הברית. מדיה וקבצים בנושא אדוארד גריי בוויקישיתוף ערן סבאג, "חיים של אחרים" על אדוארד גריי, 8 בספטמבר 2015. אדוארד גריי, באתר אנציקלופדיה בריטניקה (באנגלית) כתבי אדוארד גריי בפרויקט גוטנברג (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
המשימה: מאדים

המשימה: מאדים (באנגלית: Mission to Mars) הוא סרט מדע בדיוני אמריקאי משנת 2000 בבימויו של בריאן דה פלמה ובכיכובם של גארי סיניז, טים רובינס, דון צ'ידל, קוני נילסן, וג'רי אוקונל. הסרט עוקב אחר צוות של אסטרונאוטים במשימת חילוץ נועזת בכוכב הלכת מאדים. הסרט, אשר הופק בתקציב של 100 מיליון דולרים, גרף בסך הכל מעל ל-110 מיליון דולרים ברחבי העולם. בשנת 2020 נאס"א משגרת לעבר כוכב הלכת מאדים משימה מאוישת, בראשות מפקד המשימה לוק גרהם (מגולם על ידי דון צ'דל). הצוות מצליח להנחית את החללית על כוכב הלכת, ומגלה בהמשך תצורה מסתורית. כאשר הצוות מנסה לחקור את התגלית, מערבולת קטלנית הורגת את כולם מלבד את גרהם, ולאחר מכן נחשף שהמראה של אותה התוצרה המסותרית הוא של פנים אנושיות ענקיות. גרהם מצליח לשלוח אות מצוקה בחזרה לכדור הארץ. בעקבות כך נאס"א מארגנת משימת חילוץ בראשות וודי בלייק (מגולם על ידי טים רובינס), ועם צוות הכולל את ג'ים מקונל (גארי סיניז), ד"ר טרי פישר (קוני נילסן), ופיל אולמייר (ג'רי אוקונל). משימץ החילוץ יוצאת לדרך אך הצוות נאלץ להתמודד עם אתגרים רבים לאורך הדרך, כולל תקלה קטסטרופלית בחללית אשר גורם למותם של חלק מהאסטרונאוטים. האסטרונאוטים הנותרים מצליחים להגיע למאדים, ופוגשים שם בגרהם אשר עודנו בחיים. הצוות מצליח בהמשך לפענח את האותות שמגיעים מהתצורה המסתרית, ומגלים שהיא מכילה מסר שנוצר במקור על ידי ציוויליזציה קדומה שחיה לפני מיליארדי שנים על פני מאדים והייתה אחראית להיווצרות של החיים על פני כדור הארץ. במהלך מפגש עם אנשי מאדים הם מזמינים את אחד מאנשי הצוות להצטרף אליהם. ג'ים מק'קונל מחליט להיות זה שיישאר במאדים, בעוד שיתר חברי הצוות חוזרים חזרה לכדור הארץ. גארי סיניז בתפקיד ג'ים מק'קונל, אסטרונאוט לשעבר אשר מתאבל על מותה של אשתו אשר אחראי על משימת החילוץ במאדים. טים רובינס בתפקיד וודי בלייק, מפקד משימת החילוץ במאדים. דון צ'ידל בתפקיד לוק גרהם, הניצול היחיד מהמשימת הראשונית במאדים. קוני נילסן בתפקיד טרי פישר, קצינת הרפואה של משימת החילוץ ואשתו של וודי. ג'רי אוקונל בתפקיד פיל אולמייר, המומחה הטכני של משימת החילוץ. הסרט צולם בעיקר בוונקובר שבקולומביה הבריטית, בירדן, ובאיים הקנריים . פסקול הסרט יצא לשווקים ב-14 במרץ 2000. הפסקול הולחן על ידי אניו מוריקונה ובוצע על ידי התזמורת הפילהרמונית של ניו יורק. "המשימה: מאדים", במסד הנתונים הקולנועיים IMDb (באנגלית) "המשימה: מאדים", באתר נטפליקס "המשימה: מאדים", באתר AllMovie (באנגלית) "המשימה: מאדים", באתר Rotten Tomatoes (באנגלית) "המשימה: מאדים", באתר Box Office Mojo (באנגלית) "המשימה: מאדים", באתר Metacritic (באנגלית) "המשימה: מאדים", באתר אידיבי "המשימה: מאדים", במסד הנתונים הקולנועיים KinoPoisk (ברוסית)
מתיאס פטון

מתיאס ז'אן פֶטון (בצרפתית: Matthias Jean Phaëton; נולד ב-8 בינואר 2000) הוא כדורגלן גוואדלופי-צרפתי המשחק בעמתד החלוץ בצסק"א סופיה. פטון התחיל את הקריירה שלו בקבוצת הילדים של ראסינג קולומב, ממנה עבר לבולון-ביאנקור ובגיל 15 הצטרף לאקדמיה של ברסט. ב-20 במאי 2017 ערך את הופעת הבכורה שלו בברסט ב'. באוגוסט 2017 חתם בקבוצת המילואים של גנגאן. בעונת 2018/2019 הבקיע במדיה 12 שערי ליגה ב-21 הופעות. ב-4 בנובמבר 2018 ערך את הופעת הבכורה שלו בקבוצה הבוגרת בהפסד 0–5 לנאנט. ב-17 בינואר 2020 הושאל לבורגו עד לסיום העונה. ב-29 באוגוסט 2020 הבקיע את שער הבכורה שלו בגנגאן בתיקו 2-2 נגד נאנסי. ב-29 ביוני 2022 חתם לשלוש שנים בגרנובל במדיה כבש 9 שערים ב-37 הופעות בעונתו הראשונה. בקיץ 2023 חתם בצסק"א סופיה מליגת העל הבולגרית. פטון נולד בצרפת להורים שמוצאם מגוואדלופ לכן היה זכאי לייצג את שני המדינות. בנעוריו רשם מספר הופעות בנבחרות הנוער של צרפת. ב-3 ביולי 2021 ערך את הופעת הבכורה שלו בנבחרת גוואדלופ בניצחון 0–2 נגד איי בהאמה בו גם כבש את שער הבכורה שלו בנבחרת. מתיאס פטון, באתר Transfermarkt מתיאס פטון, באתר Soccerway מתיאס פטון, באתר BDFutbol מתיאס פטון, באתר WorldFootball.net מתיאס פטון, באתר National Football Teams מתיאס פטון, באתר FootballDatabase.eu
רולאם עלי רשיד

רולאם עלי רשיד (בפרסית: غلامعلی رشید) הוא סגן רמטכ"ל איראן המכהן כמפקד מפקדת ח'אתם אל-אנביה(אנ') ומי שכיהן כסגן ראש המטה הכללי של הכוחות המזוינים של הרפובליקה האסלאמית של איראן.(אנ') ראשיד היה אחד המפקדים המרכזיים בתהליכי קבלת ההחלטות במהלך מלחמת איראן–עיראק. הוא היה חלק מרשת הפיקוד של הכוחות המזוינים של הרפובליקה האסלאמית של איראן, יחד עם מוחמד עלי ג'עפרי, עלי פדווי, קאסם סולימאני ומוחמד באקרי. ראשיד הצהיר ב-2011 כי איראן עשויה לתקוף את הציוד הצבאי ואתרי הגרעין של ישראל במקרה של מלחמה. בכנס שהתקיים בטהרן ב-2014, הוא הודיע כי מפקדים איראנים פועלים בעיראק, סוריה, פלסטין ולבנון במטרה לספק ייעוץ צבאי. ראשיד ציין כי "נושא הגרעין וזכויות האדם הם אך ורק תירוצים", והדגיש כי "אלו שמעלים נושאים אלו נגד איראן, בעצם מתנגדים לאסלאם". הוא גם הצהיר כי פעולה צבאית כלשהי נגד איראן מצד ארצות הברית תהיה טעות אסטרטגית. מדיה וקבצים בנושא רולאם עלי רשיד בוויקישיתוף דודי כהן, ס' רמטכ"ל איראן: אין סיכוי שהמוסד אחראי לפיצוץ, באתר ynet, 20 בנובמבר 2011 "Iranian commander martyred by ISIS terrorists in Syria". AhlulBayt News Agency. 9 באוקטובר 2015. נבדק ב-1 במאי 2016. {{cite news}}: (עזרה) "Top Commander: Iran Providing Military Advice to Iraq, Palestine, Lebanon". Fars News Agency. 27 בספטמבר 2014. אורכב מ-המקור ב-10 בדצמבר 2018. נבדק ב-1 במאי 2016. {{cite web}}: (עזרה) "IRGC Stages Naval Drill in Persian Gulf". Tasnim News Agency. 25 בפברואר 2015. נבדק ב-1 במאי 2016. {{cite news}}: (עזרה) "THE ISLAMIC REPUBLIC'S 13 GENERALS". IRAN BRIEFING. 3 בפברואר 2011. נבדק ב-1 במאי 2016. {{cite web}}: (עזרה) Fulton, Will. "IRGC Command Network: Formal Structures and Informal Influence" (PDF). AEI Critical Threats Project. אורכב מ-המקור (PDF) ב-27 באפריל 2016. נבדק ב-12 באפריל 2016. {{cite web}}: (עזרה) Fulton, Will (23 ביולי 2013). "Rouhani and the Revolutionary Guards". The Iran Primer. נבדק ב-1 במאי 2016. {{cite web}}: (עזרה) "The Proud of Islamic Ummah and Oppressed People Islamic Iran to hurl israel into dustbin of history". Islamic Invitation Turkey. 21 בנובמבר 2011. אורכב מ-המקור ב-8 בינואר 2017. נבדק ב-1 במאי 2016. {{cite web}}: (עזרה) "Top Commander: Iran Providing Military Advice to Iraq, Palestine, Lebanon". Fars News Agency. 27 בספטמבר 2014. אורכב מ-המקור ב-10 בדצמבר 2018. נבדק ב-1 במאי 2016. {{cite web}}: (עזרה) "Commander Lambastes Double-Standard Policies against Iran". Tasnim News Agency. 12 בנובמבר 2015. נבדק ב-1 במאי 2016. {{cite news}}: (עזרה) "Military attack against Iran by U.S. "strategic mistake": commander". 29 באוקטובר 2012. אורכב מ-המקור ב-8 בינואר 2017. נבדק ב-1 במאי 2016. {{cite web}}: (עזרה)
אנתוני אדוארדס

האם התכוונתם ל... אנתוני אדוארדס (שחקן) (Anthony Charles Edwards‏; יליד 1962) – שחקן, במאי ומפיק אמריקאי אנתוני אדוארדס (כדורסלן) (Anthony DeVante Edwards‏; יליד 2001) – כדורסלן אמריקאי המשחק ב–NBA
פרוטון K

פרוטון K (ברוסית: Протон K) היה משגר לוויינים כבד שפותח בברית המועצות וניצולו נמשך ברוסיה. זה היה הדגם השני מסדרת משגרים "פרוטון". השימש שימש לשיגור לוויינים כבדים לרבות תחנות החלל מדגל "סאליוט", מודולים של תחנת החלל מיר ומודולים של תחנת החלל הבין-לאומית. הוא היה מיוד לשיגור חלליות מאוישות מדגם TKS, אך לאחר ביצוע טיסות לא -מאוישות הפרוקיט בוטל. שיגור הבכורה של המשגר במתכות תלת-שלבית התקיים בשנת 1966. בהמשך בוצעו שיגורים עם מאיץ. כל השיגורים בוצעו מכן שיגור 81/23 ו-200 בקוסמודרום בייקונור. בסך הכול בוצעו 310 שיגורים מהם 275 מוצלחים. המשגר יצא משירות בשנת 2012 והוחלף על ידי משגר פרוטון M מאותה סדרה. לאחר קבלת ניסיון עם שיגורים של משגר פרוטון שהיה דגם ראשון בסדרה הוחלט לבצע שדרוג. השדרוג כלל החלפת מנועים והוספת השלב השלישי. השיגור הראשון בוצע בשנת 1966. לאחר 66 שיגורים מוצלחם הוחלט להוסיף למשגר מאיץ כשלב הרביעי. תפקיד המשגר היה להעביר את המטען למסלול גבוה יותר. במהלך השירות בוצעו שיגורים עם מאיצים מדגים שונים. תצ המשגר היה מיוצר במפעל של מרכז חרוניצ'ב למחקר מדעי וייצור בתחום החלל. חלקים בנויים היו מועברים לקוסמודרום בייקונור להרכבה סופית. מאיץ פותח על ידי תאגיד הטילים והחלל אנרגיה. דגמים ראשונים נבנו על ידיו ובהמשך הייצור עבר למפעל בקרסנויארסק. הדגם הנפוץ ביותר היה דגם Blok DM-2 שנוצל ב-109 שיגורים. טיל הפרוטון מתודלק ב־UDMH (דימתיל הידרזין אסימטרי) ודו חנקן ארבע־חמצני (אנ') (N2O4). אלו דלקים היפרגולים (אנ') שבוערים במגע ביניהם, ובכך נמנע הצורך במערכת הצתה. את הדלקים ניתן לאחסן בנפרד בטמפרטורת החדר בניגוד לדלקים קריוגניים (אנ') (לרוב מימן וחמצן נוזליים) שרותחים לאיטם, וכך הטיל יכול לעמוד בלתי מתודלק בכן השיגור לזמן ארוך ביותר. עם זאת, דלקים היפרגוליים הם קורוזיביים ורעילים ביותר, עד כדי כך שיש צורך בטיהור השטח בו נפלו השלבים הראשון והשני. מדיה וקבצים בנושא פרוטון K בוויקישיתוף תיאור המשגר תיאור המשגר (ברוסית) רשימת שיגורים תיאור מאיץ
ציפורה רוזנברג

הרבנית ציפורה רוזנברג (ו' בניסן ה'תשי"ג, מרץ 1953 – י"ז באדר ה'תשנ"ח, 14 במרץ 1998) הייתה גננת וסופרת ילדים חרדית-ישראלית, מחברת סדרות הספרים הפופולריות "מעגל השנה" ו"עונג שבת". רוזנברג היא בתם של הרב נסים קרליץ, אב בית דין צדק בני ברק והרבנית לאה לבית קופשיץ. סבה היה הרב נחום מאיר קרליץ וסבתה, בתיה קרליץ, הייתה אחותם של החזון איש והרב מאיר קרליץ. אחיה הוא מרדכי קרליץ, לשעבר ראש עיריית בני ברק. בתום לימודיה בבית ספר יסודי, בהוראת אביה, לא המשיכה ללמוד בסמינר לבנות, אך הייתה מגיעה רק לשיעוריו של הרב יוסף אברהם וולף. בשנת 1972 (ה'תשל"ב) נישאה לרב שריאל רוזנברג. לאחר נישואיה החלה לעבוד כגננת. מתוקף עיסוקה, חיברה הצגות לילדי הגן, ובהיעדר ספרות ילדים התואמת לאורח החיים החרדי בשנות ה-70, החלה להוציא לאור ספרונים וחוברות על בסיס החומרים שכתבה. בהמשך, כשראתה שקיים ביקוש רב לספרות עזר לגננות חרדיות בנושא לוח השנה, כתבה את סדרת "מעגל השנה", שזכתה לפופולריות רבה ותורגמה לארבע שפות. ספרים אלו עברו תחת פיקוחו של אביה הרב קרליץ. בהמשך כתבה סדרה על פרשת השבוע, "עונג שבת". סדרות אלו זכו לפופולריות רבה בעולם החרדי והדתי, הודפסו בכמה מהדורות ואף תורגמו לארבע שפות. מלבד זאת, הייתה מדריכה ומכשירה גננות חרדיות. ב-11 במרץ 1998, ליל פורים ה'תשנ"ח, התמוטטה בביתה לאחר אירוע מוחי. היא הייתה מאושפזת בבית החולים, ונוסף לה השם "אלטא". היא נפטרה לאחר כשלושה ימים, בי"ז באדר, ונקברה באותו הערב בבית הקברות של נציבי ישיבת פוניבז' בבני ברק. הותירה אחריה זוג הורים, בעל ו-13 ילדים בנה הרב נחום מאיר מכהן כדיין וראש כולל בבני ברק. כל ספריה יצאו לאור בהוצאת "ספריית שרשרת". מעגל השנה - סדרה בת ארבעה כרכים הכוללת שירים, סיפורים וקטעי קריאה והצגה על לוח השנה היהודי. מהדורה ראשונה (מאויירת על ידי הלל ר.) 1977 - 1983. מהדורה שנייה תשמ"ו - תשנ"ח. מהדורה שלישית (מאויירת על ידי רות בייפוס) תשס"ט. הסדרה זכתה לפופולריות רבה ותורגמה לאנגלית וליידיש. עונג שבת - סדרה בת חמישה כרכים על פרשות השבוע. מהדורה ראשונה (מאויירת על ידי מ. ליברמן) כוללת הדרכה להורים ולמחנכים, תשמ"ב ; מהדורה שנייה תש"ן - תשנ"ה. הסדרה תורגמה לצרפתית. מעגל השנה השביעית - על השמיטה. מאוייר על ידי יפה שחר, תשמ"ו. מספורי חז"ל - סדרת ספרונים העוסקת באגדות חז"ל לילדים (מאויירת על ידי הנריק הכטקופף). חלק מספרוני הסדרה תורגמו לאנגלית, יידיש וצרפתית. בין הספרונים שראו אור בסדרה: יוסף מוקיר שבת (1976), התלמיד הקטן (תשל"ז), השבת אבדה (1978), ביד הלשון (1978), אהבת תורה (1980), גם זו לטובה (1996). "ושם אשה גדולה: פרקים מחייה של הרבנית ציפורה רוזנברג ע"ה", בני ברק תשס"ד.
פרוטון M

פרוטון M (ברוסית: Протон M) הינו משגר לוויינים כבד שפותח ברוסיה. זה היה הדגם השלישי מסדרת משגרים "פרוטון". השימש שימש לשיגור לוויינים כבדים לרבות טיסות מסחריות. שיגור הבכורה של המשגר במתכות תלת-שלבית התקיים בשנת 2001. כל השיגורים בוצעו מכן שיגור 81/23 ו-200 בקוסמודרום בייקונור. בסך הכול בוצעו 115 שיגורים מהם 104 מוצלחים. קיימות תוכנית לביצוע שיגורים נוספים עד לשנת 2026. שדרוג משגר פרוטון K כלל מספר היבטים. הוחלפו מנעוים של הלשב הראשון למנועים חזקים יותר. הוקטן מקשל של מספר מרכיבים של המשגר. הדבר איפשר להוזיל את עלות השיגור ולהביא מטענים כברים יותר. למעט שיגור בודד כל השיגורים בוצעו עם מאיץ. תחיה בוצעו שיגורים עם דגם Blok-DM שפותח בתאגיד הטילים והחלל אנרגיה. בהמשך במרכז חרוניצ'ב פותח מאיץ מדגם Briz-M. הדיגור הראשון בוצע בשנת 1999 אך נכלש. בשנת 2000 בוצע שיגור מוצלח ראשון. חלק משמעותי של שיגורים היו שיגורים מסחריים של לוויינים עבור מדינות שונות. כתוצאה מכישלון של שיגור לוויין ביולי 2013 הוחלט לבצע ארגון מחדש לתעשיית החלל הרוסית והוקם תאגיד הטילים והחלל המאוחד. במחצית השנייה של העשור השני של המאה ה-21 היקף פעילות מסחרית ירד באופן דרסטי לאחר שימוש סדיר של משגר פאלקון 9. לאחר פלישת רוסיה לאוקראינה פעילות מסחרית הופסקה כליל. טיל הפרוטון מתודלק ב־UDMH (דימתיל הידרזין אסימטרי) ודו חנקן ארבע־חמצני (אנ') (N2O4). אלו דלקים היפרגולים (אנ') שבוערים במגע ביניהם, ובכך נמנע הצורך במערכת הצתה. את הדלקים ניתן לאחסן בנפרד בטמפרטורת החדר בניגוד לדלקים קריוגניים (אנ') (לרוב מימן וחמצן נוזליים) שרותחים לאיטם, וכך הטיל יכול לעמוד בלתי מתודלק בכן השיגור לזמן ארוך ביותר. עם זאת, דלקים היפרגוליים הם קורוזיביים ורעילים ביותר, עד כדי כך שיש צורך בטיהור השטח בו נפלו השלבים הראשון והשני. מדיה וקבצים בנושא פרוטון M בוויקישיתוף תיאור המשגר תיאור המשגר (ברוסית) רשימת שיגורים תיאור מאיץ Briz-M תיאור המשגר
סורן

האם התכוונתם ל... המאנט סורן – פוליטיקאי הודי, בנו של שיבו סורן צ'מפי סורן – פוליטיקאי הודי שיבו סורן – פוליטיקאי הודי סרן
סימונה מדימונה

"סימונה מדימנה" הוא שיר שנכתב באמצע שנות ה-50 של המאה ה-20 והיה ללהיט בזמנו. את המילים לשיר כתב חיים שלמוני, את הלחן כתב שלמה וייספיש והוא בוצע לראשונה על ידי הזמר ישראל יצחקי. את הרעיון לשיר הגה ישראל יצחקי כשהיה בדרכו מהופעה בים-המלח. מחשש מהתקפת פדאיונים, הוא והנהג שלו עצרו ביישוב החדש דימונה, ונכנסו לאחד הצריפים הקטנים שהוקמו לעולים ממרוקו. לאחר שהסבירו לבעל הבית מה הביא אותם אליו, שמע אותו יצחקי קורא אל מעבר לקיר: "סימונה, תביאי שמיכה לארטיסט". למחרת היום פנה אליו העיתונאי חיים שלמוני, שגם חרז שירים כתחביב, וביקש ממנו רעיון לשיר. יצחקי ביקש ממנו "תכתוב על סימונה מדימונה". שלמוני כתב את השיר תוך זמן קצר, וכעבור כמה ימים נכתב גם הלחן. השיר הפך ללהיט גדול בסוף שנות ה-50 ותחילת שנות ה-60 וסייע בפרסום שמה של העיר דימונה. לשיר היו ביצועים רבים במהלך השנים: הצמד רן ונמה, שמשון בר-נוי, להקת איילון, להקת הגרובטרון, דקלון, חיים משה, והצמד עופר לוי ולאה לופטין. רב המכר "שום גמדים לא יבואו" של הסופרת שרה שילה, תורגם להולנדית כ"Heij Simona van Dimona" ("היי סימונה מדימונה") "סימונה" הוא בר-קפה מדברי בפאתי דימונה שהקימו בני זוג תושבי העיר על שם השיר. המרקיד מוטי אלפסי, יליד העיר דימונה, יצר ריקוד מעגל ל"סימונה מדימונה". עפר גביש ועדי אדר, שיר לדרך, הוצאת עם עובד, 2005 "סימונה מדימונה", באתר הספרייה הלאומית מילות השיר "סימונה מדימונה", באתר שירונט "סימונה מדימונה" אקורדים לשיר, באתר chordify "סימונה מדימונה" בתרגום לאנגלית, באתר HEBREW SONGS "סימונה מדימונה" השיר בפי ישראל יצחקי (הקלטה מ-1957), בערוץ יוטיוב "סימונה מדימונה" גרסה בצרפתית של רוברט בכר מסוף שנות ה-60, בערוץ יוטיוב היי סימונה מדימונה, באתר עפר גביש - אירועי זמר 103FM, ‏שגריר פופ, אליל נוער ויוצר "סימונה מדימונה": פרידה מישראל יצחקי, באתר מעריב אונליין, 24 באפריל 2019 "סימונה מדימונה", באתר הספרייה הלאומית עודד בר-מאיר, סימונה מדימונה: שירן ואבי בוחבוט פתחו בית קפה מפתיע על שפת המדבר, באתר באר שבע והנגב mynet, ‏13 בדצמבר 2022 מרדכי (מוטי) אלפסי (1942–2008), באתר ארגון המרקידים והכוראוגפים לריקודי עם בישראל ובתפוצות
קארי

האם התכוונתם ל... קארי (עץ) – שם עץ, שעליו משמשים כתיבול קארי (תבלין) – תערובת תבלינים המשמשת במטבח ההודי ובמטבחי האזור מאכלי קארי – סדרת מאכלים מהמטבח ההודי הנפוצים בעולם בהשפעתו קארי (ספר) – ספר אימה מאת הסופר סטיבן קינג קארי (סרט) – סרט קולנוע בשנת 1976 המבוסס על ספרו של קינג קארי (סרט, 2002) – גרסת טלוויזיה מחודשת לספר קארי (סרט, 2013) – גרסת קולנוע מחודשת לספר קארי (מחזמר) – מחזמר המבוסס על גרסת הסרט מ-1976 קאריי – עיר במחוז סאטו מארה ברומניה קרי (קרוליינה הצפונית) – עיר בקרוליינה הצפונית בארצות הברית קארי (ירח) – אחד מירחי שבתאי אישים: אלה קארי - גיבורת ספר הילדים אלה-קארי הילדה מלפלנד אתי קארי – זמרת ישראלית, הופיעה עם הכל עובר חביבי ג'ון קארי – מחליק על הקרח בריטי ג'ים קארי – שחקן קולנוע קנדי דרו קארי – מהמופע של דרו קארי ריק קארי – שחיין אמריקאי קרי אישים ששמם הפרטי הוא קארי
מוקדמות מונדיאל 2026 - אוקיאניה

מוקדמות מונדיאל 2026 באוקיאניה הוא טורניר המוקדמות, בהשתתפות 11 המדינות החברות בקונפדרציית הכדורגל של אוקיאניה ופיפ"א למונדיאל 2026. בעקבות הגדלת מספר המשתתפו במונדיאל, לראשונה מובטח לאוקיאניה מקום ישיר במונדיאל בנוסף למקום בפלייאוף הביניבשתי. שיטת המוקדמות: סיבוב ראשון: 4 המדורגות בדירוג הנמוך ביותר באוקיאנה לפי דירוג פיפ"א ישחקו ביניהן בשיטת פלייאוף. המנצחת תעלה לסיבוב השני. סיבוב שני: 7 המדורגות בדירוג הגבוה ביותר בנוסף לעולה מהסיבוב הקודם יחולקו לשני בתים של 4 קבוצות. כל נבחרת תשחק פעם אחת נגד הנבחרות בבית שלה. שתי הראשונות בכל בית יעלו לשלב הבא. סיבוב שלישי: ארבעת העולות ישחקו בשיטת פלייאוף כאשר המנצחת במשחק הגמר תעלה ישירות למונדיאל והמפסידה בגמר תעלה לפלייאוף הביניבשתי. משחקי הסיבוב הראשון יערכו באפיה, סמואה. המשחק הראשון יערך ב-6 בספטמבר והמנצחות יעלו למשחק השני שיערך ב־9 בספטמבר. מחזור המשחקים הראשון יתקיים בפיג'י באוקטובר 2024 והמחזורים השני והשלישי יתקיימו בפפואה גינא החדשה בנובמבר 2024. מחזור המשחקים הראשון יתקיים בונואטו באוקטובר 2024 והמחזורים השני והשלישי יתקיימו בניו זילנד בנובמבר 2024. משחקי הסיבוב השלישי יערכו בניו זילנד במרץ 2025. הזוכה תעפיל למונדיאל והשניה תשחק בפלייאוף הביניבשתי. נבחרות קיריבטי וטובאלו אינן חברות בפיפ"א ולכן לא השתתפו במוקדמות דירוג פיפ"א יולי 2024 מאתר פיפא
קרב מלכותי

קרב מלכותי (ביפנית: バトル・ロワイアル באנגלית: Battle Royale) הוא סרט מדע בדיוני-אימה יפני משנת 2000, בבימויו של קינג'י פוקאסאקו. הסרט מבוסס על ספרו של קושון טאקאמי משנת 1999. הסרט מציג דיסטופיה אפלה שבה קבוצה של תלמידי תיכון נאלצת להילחם אחד בשני עד המוות על אי מבודד, תחת חוק שמנוהל על ידי ממשלת יפן. קרב מלכותי יצא לאקרנים ביפן ב-16 בדצמבר 2000 עם דירוג הגבלת גיל של 15+ שבו נעשה שימוש רק לעיתים רחוקות ביפן. הסרט עורר מחלוקת והוא נאסר או הוחרג מהפצה במספר מדינות. טואי סירב למכור את הסרט לכל מפיץ בארצות הברית במשך למעלה מעשור עקב חששות לגבי מחלוקת פוטנציאלית ותביעות משפטיות, עד ש־Anchor Bay Films רכשו בסופו של דבר את הסרט ב-2010. ברחבי העולם היא הסרט גרף 30.6 דולר מול תקציב של 4.5 מיליון דולר. הסרט זכה לשבחי המבקרים, ובמיוחד עם יציאת הקדימונים שלו, משך קהל קהל עולמי גדול. הוא נחשב לעיתים קרובות כאחד הסרטים הטובים ביותר של פוקסאקו ואחד הסרטים הטובים ביותר של שנות ה-2000. ב-2009, הקולנוען קוונטין טרנטינו שיבח את קרב מלכותי ותייג אותו כסרט האהוב עליו בשני העשורים הקודמים. בעתיד דיסטופי ביפן, הממשלה מעבירה חוק הנקרא "חוק הקרב המלכותי" שנועד להתמודד עם הדור הצעיר המרדני. במסגרת החוק, נבחרת כיתה שלמה שמובלת לאי מבודד. כל תלמיד מקבל נשק אקראי ומשימה אחת: להילחם אחד בשני עד שרק אחד שורד. אם אף אחד לא יזכה בתוך 72 שעות, כולם ימותו. הסרט עוקב אחרי המאבק הנפשי והפיזי של הדמויות במהלך המשחק האכזרי. טטסויה פוג'יווארה בתפקיד שויה נאנאהארה - תלמיד שמנסה למצוא דרך לשרוד ולשמור על החברות שלו. אאוי מיאזקי בתפקיד נוריקו נאקאגאווה - החברה הקרובה של שויה. טארו יממוטו בתפקיד שוגו קוואדה - תלמיד בעל ניסיון במשחקי "קרב מלכותי". טקאשי קיטאנו בתפקיד קיטאנו - מורה לשעבר שמנהל את המשחק. "קרב מלכותי" קיבל ביקורות חיוביות ברחבי העולם ושבחים על התעוזה שלו ועל הביקורת החברתית שהוא מציג. הסרט נחשב לשנוי במחלוקת בשל האלימות הגרפית שבו, אך ניתוחים רבים הראו שהוא מציג נושאים עמוקים יותר כמו ביקורת על החברה, חינוך ודינמיקה בין-דורית. הסרט קיבל ציון של 88% באתר Rotten Tomatoes וציון של 81 מתוך 100 באתר Metacritic. מדיה וקבצים בנושא קרב מלכותי בוויקישיתוף "קרב מלכותי", במסד הנתונים הקולנועיים IMDb (באנגלית) "קרב מלכותי", באתר נטפליקס "קרב מלכותי", באתר AllMovie (באנגלית) "קרב מלכותי", באתר Rotten Tomatoes (באנגלית) "קרב מלכותי", באתר Metacritic (באנגלית) "קרב מלכותי", במסד הנתונים הקולנועיים KinoPoisk (ברוסית) "The 50 Best Action Movies Of All Time: Battle Royale". Complex. 27 במרץ 2012. אורכב מ-המקור ב-11 באפריל 2012. נבדק ב-30 במרץ 2012. {{cite web}}: (עזרה) Herskovitz, Jon (19 בדצמבר 2000). "The 'Battle' rattle". Variety. {{cite web}}: (עזרה) Herskovitz, Jon (5 בדצמבר 2000). "Japanese pols target pic of violent youth". Variety. {{cite web}}: (עזרה) Groves, Dan (28 בנובמבר 2000). "Japan sees 'Battle' over pic violence". Variety. {{cite web}}: (עזרה) Ito, Robert. Gray, Jason (2010-11-25). "Toei continues strong sales on Battle Royale 3D". ScreenDaily.com. אורכב מ-המקור ב-2018-10-02. "'Battle Royale'". Quentin Tarantino's Top 20 Favorite Films. Xfinity. אורכב מ-המקור ב-18 באפריל 2012. נבדק ב-24 במרץ 2012. {{cite web}}: (עזרה) Sharf, Zack (2019-05-16). "Quentin Tarantino's Favorite Movies: Over 25 Films the Director Wants You to See". IndieWire (באנגלית). נבדק ב-2020-11-30.
הוכשטט

הוכשטט (בשוואבית: Hechstädt) היא עיירה במחוז דילינגן במדינת בוואריה שבגרמניה. העיירה ממוקמת ליד גדות הדנובה. העיירה היא מקום מושבה של ההתאחדות העירונית "Höchstädt an der Donau", הכוללת את העיירות בלינדהיים, פינינגן, לוטינגן ושוואנינגן. במאה ה-15 והמאה ה-16, משפחת הסוחרים העשירה הוכשטטר, שהגיעה מהעיר, הייתה חלק ממשפחת הסוחרים של אוגסבורג. בתחילת המאה ה-18, העיר הייתה אתר שני קרבות. הקרב הראשון בהוכשטט (אנ') ב-20 בספטמבר 1703, הסתכם ביותר מ-5,000 הרוגים. שנה לאחר מכן, ב-1704, התרחש קרב בלנהיים בין הכוחות הבריטיים והאוסטריים (בהנהגת ג'ון צ'רצ'יל הדוכס הראשון ממרלבורו והנסיך יוג'ין מסבויה) מצד אחד, וכוחות בוואריה וצרפת (בפיקודו של מקסימיליאן השני עמנואל הנסיך הבוחר מבוואריה, והרוזן דה טאלארד) מצד שני. בקרב בלנהיים נהרגו יותר מ-20,000 איש עד סוף היום. ביוני 1800, צבאות הרפובליקה הראשונה של צרפת, בפיקודו של ז'אן ויקטור מורו, נלחמו בסדירים אוסטרים ונציגי וירטמברג, בפיקודו הכללי של פאל קריי. קריי מצא מקלט במבצר באולם. מורו הסיט את צבאו כדי להתקרב לאולם ממזרח ולאחר שקבוצה קטנה של גברים תפסה דריסת רגל על הגדה הצפונית של הדנובה, כוחותיו הצליחו לנוע כנגד המצודה משני צדי הנהר. בקרב זה, שהיה שיאו של מסע הדנובה של שנת 1800, אילץ מורו את קריי לנטוש את האולם ולסגת למזרח בוואריה. מדיה וקבצים בנושא הוכשטט בוויקישיתוף אתר האינטרנט הרשמי של הוכשטט (בגרמנית) "Höchstädt", History of the Wars of the French Revolution: Including Sketches of the Civil History of Great Britain and France, from the Revolutionary Movements, 1788, to the Restoration of a General Peace, 1815, Kuhl, France, 1820, p. 183.
האשם תמיד

"האשם תמיד" (בשמו המלא: האשם הוא שלנו, האשם לא לבד) הוא שיר שביצע יאיר ניצני בעקבות דמות שגילם בתוכנית הרדיו "מה יש". את המילים לשיר כתב יאיר ניצני והלחין יזהר אשדות. דמותו של האשם תמיד החלה בתוכנית הרדיו "מה יש", ששודרה בגלי צה"ל בשנים 1983 עד 1987, בפינה בשם "פתחון פה". יאיר ניצני גילם את דמותו של האשם, ערבי ישראלי ופטריוט שדיבר בסגנון ייחודי נגד אויבינו, המליץ לתקוף אותם והזהיר מפני הסכנה "לצאת פראיירים". זהותו של ניצני כמגלם הדמות הייתה סודית במשך תקופה, עד שניצני החליט להוציא שיר בדמותו של האשם תמיד. השיר ואיתו וידאו קליפ, בהשתתפותה של רבקה מיכאלי, שודר בתוכנית האירוח "סיבה למסיבה". מאוחר יותר יצא אלבום בשם "האשם תמיד מדבר ומזמר", שבו נכלל גם שיר זה. השיר הגיע למקום השישי במצעד הפזמונים העברי השנתי של רשת ג' לשנת התשמ"ו (1986). מילות השיר "האשם תמיד" באתר שירונט "האשם תמיד" באתר הספרייה הלאומית סרטון השיר "האשם תמיד" באתר יוטיוב סמדר שילוני, ובטח לא פראייר, באתר ynet, 7 במאי 2008 frankzaatar, האשם תמיד מדבר ומזמר, באתר הקונכיה, ‏2021-02-04 האשם הוא שלנו, האשם לא לבד, ובטח לא פראייר של אף אחד – פזמונט, באתר pizmonet.co.il